เรื่องร้องเรียน: ทำไมถึงให้ ร้านถูกอร่อยนำรถลูกค้ามาจอดบนถนนได้ ทั้งๆที่มีแนวก่อสร้างรถไฟฟ้า ถนนเหลือ 3เลน กลับรถวัดสน 1 เลน  วิ่งไปพระประแดง 1 เลน ร้านค้าจอดรถ 1 เลน ต้องห้ามจอดตลอดเวลา เพราะเป็นพื้นที่หนาแน่นมากๆ   รบกวนประสานให้ สน .ราษฎร์บูรณะ หรือตำรวจจราจร กลางกวดขันด้วย เห็นปล่อยกันมานาน ชาวบ้านเดือนร้อนรถติดมาก พอผ่านจุดนี้โล่งเลย  และร้านมีการตั้งโต๊ะบนฟุตบาทและนำรถลูกค้าบางส่วนมาตอดบนฟุตบาท ตรงทางเดิน สำนักงานเขตราษฎร์บูรณะ รบกวนช่วยไปดำเนินการด่วนครับ
การดำเนินการของเจ้าหน้าที่: สำนักงานเขตราษฎร์บูรณะ โดยฝ่ายเทศกิจ จัดเจ้าหน้าที่เทศกิจ 252 และ 254 ตรวจสอบเหตุร้องเรียนกรณีผู้ประกอบการร้านค้าตั้งวางโต๊ะเก้าอี้ขายของให้ลูกค้านั่งทานอาหารกีดขวางบนทางเท้า จากการตรวจสอบพบว่าผู้ประกอบการร้านค้าตั้งวางโต๊ะเก้าอี้ขายของให้ลูกค้านั่งทานอาหารกีดขวางบนทางเท้าจริง ซึ่งเจ้าหน้าที่เทศกิจได้จัดชุดสายตรวจเข้าตรวจสอบเป็นประจำเริ่มจากการประชาสัมพันธ์แจ้งเตือนให้เคลื่อนย้ายพร้อมกำชับไม่ให้นำสิ่งของออกมาวางกีดขวางอีกซึ่งเจ้าหน้าที่ได้แจ้งบ่อยครั้งแล้วจนมาถึงขั้นตอนเปรียบเทียบปรับซึ่งเจ้าหน้าที่ได้ดำเนินการเชิญผู้ประกอบการร้านค้าเข้ามาดำเนินการเปรียบเทียบปรับตามความผิดละเมิดผิดตาม พ.ร.บ.รักษา ฯ 2535 ที่สำนักงานเขตเรียบร้อยแล้ว เลขที่ใบเสร็จ 05785 เลขที่ 17 เลขคดีที่  367/66 ลงวันที่ 26 มิ.ย.2566 ตามภาพถ่ายที่แนบมา หากเจ้าหน้าที่สายตรวจกวดขันแล้วยังพบว่ามีการกระทำผิดอีกเจ้าหน้าที่จักได้เชิญผู้ประกอบการร้านค้าเข้าเปรียบเทียบปรับที่สำนักงานเขตในอัตราโทษสูงขึ้นอีกต่อไป ส่วนกรณีผู้ประกอบการร้านค้าให้ลูกค้าที่มาทานอาหารจอดรถกีดขวางบนผิวจราจรนั้น เจ้าหน้าที่ขอเรียนแจ้งว่ากรณีดังกล่าวอยู่นอกอำนาจหน้าที่ของสำนักงานเขตดำเนินการได้ ทั้งนี้เจ้าหน้าที่ได้ส่งหนังสือประสานไปยังสน.ราษฎร์บูรณะดำเนินการตามอำนาจหน้าที่ที่เกี่ยวข้องต่อไป ตามภาพถ่ายหนังสือประสานสน.ที่แนบมาด้วยนี้ ทั้งนี้เจ้าหน้าที่จักได้ตรวจกวดขันในส่วนที่เกี่ยวข้องกับสำนักงานเขตดำเนินการแก้ไขปัญหาความเดือดร้อนให้กับประชาชนทันท่วงทีได้ บริเวณซอยสุขสวัสดิ์ 35 ถนนสุขสวัสดิ์
ความเห็นของผู้แจ้ง: ขอบคุณที่ใส่ใจในความเดือดร้อนของประชาชนขอบคุณเจ้าหน้าที่ทุกๆท่านนะครับ เป็นกำลังใจให้ในการทำงานครับขอบคุณมากครับ
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร